b'\n_START_ARTICLE_\nStyle (Taylor Swift)\n_START_SECTION_\nJulkaisu ja vastaanotto\n_START_PARAGRAPH_\nKappale kuultiin ensimm\xc3\xa4isen kerran lyhyen\xc3\xa4 mainosversiona Target-tavarataloissa. Big Machinen johtaja kertoi Twitterin kautta joulukuussa 2014, ett\xc3\xa4 arvelee \xe2\x80\x9dStylen\xe2\x80\x9d olevan albumin seuraava single. Republic vahvisti v\xc3\xa4itteen my\xc3\xb6hemmin tammikuussa. \xe2\x80\x9dStyle\xe2\x80\x9d menestyi hyvin ja nousi Billboard Hot 100 -listalla sijalle kuusi._NEWLINE_Moni kriitikko piti kappaletta yhten\xc3\xa4 albumin parhaista. Los Angeles Times kutsui sit\xc3\xa4 aistilliseksi funk-kappaleeksi. The New York Times kirjoitti, ett\xc3\xa4 kappale on albumin kohokohta, verraten sit\xc3\xa4 Miami Vice -sarjan soundtrack-albumiin.\n_START_SECTION_\nMusiikkivideo\n_START_PARAGRAPH_\nKappaleen musiikkivideo oli tarkoitus julkaista Good Morning American televisiol\xc3\xa4hetyksess\xc3\xa4, mutta se julkaistiinkin jo muutamaa tuntia aikaisemmin kanadalaisen musiikkikanavan kautta 13. helmikuuta 2015. Videossa Swift muistelee menneisyytt\xc3\xa4\xc3\xa4n poikayst\xc3\xa4v\xc3\xa4ns\xc3\xa4 kanssa erilaisten muistikuvien kautta. Rolling Stone kommentoi, ett\xc3\xa4 video on erilainen teos Swiftin edellisiin musiikkivideoihin verrattuna, sill\xc3\xa4 se esittelee h\xc3\xa4net tummemmassa ja abstraktimmassa valossa.'